CELEX: 32015R0924
Language: et
Date: 2015-06-08 00:00:00
Title: Komisjoni määrus (EL) 2015/924, 8. juuni 2015, millega muudetakse määrust (EL) nr 321/2013, mis käsitleb Euroopa Liidu raudteesüsteemi allsüsteemi „veerem – kaubavagunid” koostalitluse tehnilist kirjeldust (EMPs kohaldatav tekst)

17.6.2015   
               
               
                  ET
               
               
                  Euroopa Liidu Teataja
               
               
                  L 150/10
               
            KOMISJONI MÄÄRUS (EL) 2015/924,
      8. juuni 2015,
      millega muudetakse määrust (EL) nr 321/2013, mis käsitleb Euroopa Liidu raudteesüsteemi allsüsteemi „veerem – kaubavagunid” koostalitluse tehnilist kirjeldust
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. juuni 2008. aasta direktiivi 2008/57/EÜ ühenduse raudteesüsteemi koostalitlusvõime kohta, (1) eriti selle artikli 6 lõiget 1,
      ning arvestades järgmist:
      
                  (1)
               
               
                  Euroopa Parlamendi ja nõukogu määruse (EÜ) nr 881/2004 (2) artikliga 12 nõutakse, et Euroopa Raudteeagentuur (edaspidi „agentuur”) tagaks koostalitluse tehniliste kirjelduste (edaspidi „KTKd”) kohandamise kooskõlas tehnika arengu, turusuundumuste ja sotsiaalsete nõuetega ning teeks komisjonile ettepanekuid KTKdes selliste muudatuste tegemiseks, mida ta peab vajalikuks.
               
            
                  (2)
               
               
                  Komisjon andis 13. juuli 2007. aasta otsusega K(2007)3371 agentuurile raamvolituse teatavate toimingute teostamiseks kooskõlas nõukogu direktiiviga 96/48/EÜ (3) ning Euroopa Parlamendi ja nõukogu direktiiviga 2001/16/EÜ (4). Kõnealuse raamvolituse tingimuste kohaselt pidi agentuur läbi vaatama komisjoni määruses (EL) nr 321/2013 (5) kaubavagunite kohta sätestatud KTK.
               
            
                  (3)
               
               
                  21. jaanuaril 2014 andis agentuur välja soovituse laiendada märgistuse „GE” kasutamist vagunitel (ERA-ADV-2014-1).
               
            
                  (4)
               
               
                  21. mail 2014 esitas agentuur soovituse muuta KTKd seoses teatatud asutuse poolse liitpiduriklotside hindamisega (ERA-REC-109-2014-REC).
               
            
                  (5)
               
               
                  Seepärast tuleks määrust (EL) nr 321/2013 vastavalt muuta.
               
            
                  (6)
               
               
                  Käesoleva määrusega ettenähtud meetmed on kooskõlas direktiivi 2008/57/EÜ artikli 29 lõike 1 kohaselt moodustatud komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EL) nr 321/2013 muudetakse järgmiselt.
      
                  1)
               
               
                  Artiklisse 3 lisatakse punkt c:
                  
                              „c)
                           
                           
                              olemasoleva veeremi vagunid, mis on saanud kasutuselevõtuloa kooskõlas komisjoni otsusega 2006/861/EÜ, nagu seda on muudetud otsusega 2009/107/EÜ, või kooskõlas komisjoni otsusega 2006/861/EÜ, nagu seda on muudetud otsustega 2009/107/EÜ ja 2012/464/EL, ning mis vastavad otsuse 2009/107/EÜ punktis 7.6.4 sätestatud tingimustele, võivad saada lisa C liite punktis 5 kujutatud märgistuse „GE”, ilma et oleks vaja kolmanda isiku poolset hindamist või uut kasutuselevõtuluba. Käitatavate vagunite sellise märgistuse kasutamise eest vastutab raudteeveo-ettevõtja.”
                           
                        
            
                  2)
               
               
                  Lisatakse artiklid 8a, 8b ja 8c:
                  „Artikkel 8a
                  1.   Olenemata lisa punkti 6.3 sätetest võib alates käesoleva määruse kohaldamise kuupäevast algava kümneaastase üleminekuperioodi jooksul anda EÜ vastavustõendamise sertifikaadi allsüsteemile, mis sisaldab komponente, mis vastavad koostalitluse komponendile „ratta veerepinna pidurite hõõrdeelement” ja millel ei ole EÜ vastavusdeklaratsiooni, kui on täidetud järgmised tingimused:
                  
                              a)
                           
                           
                              komponent on toodetud enne käesoleva määruse kohaldamise kuupäeva ja
                           
                        
                              b)
                           
                           
                              koostalitluse komponenti on kasutatud allsüsteemis, mille on enne käesoleva määruse kohaldamise kuupäeva heaks kiitnud ja kasutusele võtnud vähemalt üks liikmesriik.
                           
                        2.   Sertifitseerimata koostalitluskomponente kasutava allsüsteemi tootmine, ajakohastamine ja uuendamine, sh allsüsteemile kasutuselevõtuloa väljaandmine, viiakse lõpule enne lõikes 1 sätestatud üleminekuperioodi lõppemist.
                  3.   Lõikes 1 viidatud üleminekuperioodi jooksul:
                  
                              a)
                           
                           
                              määratakse lõikes 1 viidatud allsüsteemi vastavuse tõendamise menetluse käigus nõuetekohaselt kindlaks mis tahes koostalitluskomponentide sertifitseerimata jätmise põhjused ja
                           
                        
                              b)
                           
                           
                              riiklikud ohutusasutused annavad direktiivi 2004/49/EÜ artiklis 18 viidatud aastaaruandes aru sertifitseerimata koostalitluskomponentide „ratta veerepinna pidurite hõõrdeelement” kasutamisest seoses loamenetlusega.
                           
                        Artikkel 8b
                  1.   Lisa G liites loetletud koostalitluskomponentidel „ratta veerepinna pidurite hõõrdeelement” ei pea kuni praeguse tüübikinnituse kehtivuse lõppemiseni olema EÜ vastavusdeklaratsiooni. Kõnealusel perioodil käsitatakse lisa G liites loetletud koostalitluskomponenti „ratta veerepinna pidurite hõõrdeelement” käesolevale määrusele vastavana.
                  2.   Pärast praeguse tüübikinnituse kehtivuse lõppu peab lisa G liites loetletud koostalitluskomponentidel „ratta veerepinna pidurite hõõrdeelement” olema EÜ vastavusdeklaratsioon.
                  Artikkel 8c
                  1.   Olenemata lisa punkti 6.3 sätetest võib pärast koostalitluskomponendi tüübikinnituse kehtivuse lõppemist algava kümneaastase üleminekuperioodi jooksul anda EÜ vastavustõendamise sertifikaadi allsüsteemile, mis sisaldab komponente, mis vastavad koostalitluse komponendile „ratta veerepinna pidurite hõõrdeelement” ja millel ei ole EÜ vastavusdeklaratsiooni, kui on täidetud järgmised tingimused:
                  
                              a)
                           
                           
                              koostalitluskomponent on toodetud enne selle tüübikinnituse kehtivuse lõppemist ja
                           
                        
                              b)
                           
                           
                              koostalitluse komponenti on kasutatud allsüsteemis, mille on enne selle tüübikinnituse kehtivuse lõppemist heaks kiitnud ja kasutusele võtnud vähemalt üks liikmesriik.
                           
                        2.   Sertifitseerimata koostalitluskomponente kasutava allsüsteemi tootmine, ajakohastamine ja uuendamine, sh allsüsteemile kasutuselevõtuloa väljaandmine, viiakse lõpule enne lõikes 1 sätestatud üleminekuperioodi lõppemist.
                  3.   Lõikes 1 viidatud üleminekuperioodi jooksul:
                  
                              a)
                           
                           
                              määratakse lõikes 1 viidatud allsüsteemi vastavuse tõendamise menetluse käigus nõuetekohaselt kindlaks mis tahes koostalitluskomponentide sertifitseerimata jätmise põhjused ja
                           
                        
                              b)
                           
                           
                              riiklikud ohutusasutused annavad direktiivi 2004/49/EÜ artiklis 18 viidatud aastaaruandes aru sertifitseerimata koostalitluskomponentide „ratta veerepinna pidurite hõõrdeelement” kasutamisest seoses loamenetlusega.”
                           
                        
            
                  3)
               
               
                  Lisatakse artikkel 9a:
                  „Artikkel 9a
                  Koostalitluse komponendile „ratta veerepinna pidurite hõõrdeelement” antud EÜ tüübihindamis- või EÜ projektihindamissertifikaat kehtib kümme aastat. Selle aja jooksul võib turule lasta sama tüüpi koostalitluskomponente sellise EÜ vastavusdeklaratsiooni alusel, milles viidatakse kõnealusele EÜ tüübihindamis- või EÜ projektihindamissertifikaadile.”
               
            
                  4)
               
               
                  Artikli 10 lõige 1 asendatakse järgmisega:
                  „1.   Agentuur avaldab oma veebisaidil selliste lisa G liites viidatud liitpiduriklotside loetelu, mis on rahvusvahelise transpordi jaoks täielikult heaks kiidetud perioodil, kui neil piduritel ei ole EÜ deklaratsioone.”
               
            
                  5)
               
               
                  Lisatakse artikkel 10a:
                  „Artikkel 10a
                  1.   Tehnika arenguga sammu pidamiseks võib olla vaja uuenduslikke lahendusi, mis ei vasta lisas sätestatud nõuetele ja/või mille puhul ei ole võimalik kasutada lisas esitatud hindamismeetodeid. Sel juhul töötatakse välja nende uuenduslike lahendustega seotud uued tehnilised kirjeldused ja/või uued hindamismeetodid.
                  2.   Uuenduslikud lahendused võivad olla seotud allsüsteemiga „veerem – kaubavagunid”, selle osadega ja selle koostalitluskomponentidega.
                  3.   Kui tehakse ettepanek uuendusliku lahenduse kohta, peab tootja või tema volitatud esindaja, kelle asukoht on liidus, näitama, kuidas see kaldub kõrvale käesoleva KTK asjaomastest sätetest või kuidas sellega täiendatakse käesoleva KTK asjaomaseid sätteid, ning esitama kõrvalekalded komisjonile analüüsimiseks.
                  4.   Komisjon esitab oma arvamuse kavandatud uuendusliku lahenduse kohta. Kui komisjoni arvamus on positiivne, töötatakse välja asjakohased funktsioonide ja liideste kirjeldused ja hindamismeetodid, mis tuleb KTKsse lisada sellise uuendusliku lahenduse kasutamise lubamiseks, ning seejärel lisatakse need kirjeldused ja meetodid KTKsse direktiivi 2008/57/EÜ artikli 6 kohase läbivaatamisprotsessi käigus. Kui arvamus on negatiivne, ei tohi kavandatud uuenduslikku lahendust kohaldada.
                  5.   Kuni KTKd ei ole läbi vaadatud, leitakse, et komisjoni positiivne arvamus on vastuvõetav tõend direktiivi 2008/57/EÜ olulistele nõuetele vastavuse kohta ning seda arvamust võib seega kasutada allsüsteemi hindamiseks.”
               
            
                  6)
               
               
                  Määruse (EL) nr 321/2013 lisa muudetakse vastavalt käesoleva määruse lisale.
               
            Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Käesolevat määrust kohaldatakse alates 1. juulist 2015.
      
         Käesolev määrus on tervikuna siduv ja vahetult kohaldatav kõigis liikmesriikides.
         Brüssel, 8. juuni 2015
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 191, 18.7.2008, lk 1.
      
         (2)  Euroopa Parlamendi ja nõukogu määrus (EÜ) nr 881/2004, 29. aprill 2004, millega asutatakse Euroopa Raudteeagentuur (ELT L 164, 30.4.2004, lk 1).
      
         (3)  Nõukogu direktiiv 96/48/EÜ, 23. juuli 1996, üleeuroopalise kiirraudteevõrgustiku koostalitlusvõime kohta (EÜT L 235, 17.9.1996, lk 6).
      
         (4)  Euroopa Parlamendi ja nõukogu direktiiv 2001/16/EÜ, 19. märts 2001, üleeuroopalise tavaraudteevõrgustiku koostalitlusvõime kohta (EÜT L 110, 20.4.2001, lk 1).
      
         (5)  Komisjoni määrus (EL) nr 321/2013, 13. märts 2013, mis käsitleb Euroopa Liidu raudteesüsteemi allsüsteemi „veerem – kaubavagunid” koostalitluse tehnilist kirjeldust ja millega tunnistatakse kehtetuks komisjoni otsus 2006/861/EÜ (ELT L 104, 12.4.2013, lk 1).
      
         LISA
         Määruse (EL) nr 321/2013 (WAG KTK) lisa muudetakse järgmiselt.
         
                     (1)
                  
                  
                     3. jaotise „Olulised nõuded” tabelisse 1 lisatakse veerus „Punkt” punktile 4.2.4.3.4 vastava rea alla järgmisi andmeid sisaldav rida:
                     
                                 „4.2.4.3.5
                              
                              
                                 Ratta veerepinna pidurite hõõrdeelement
                              
                              
                                 1.1.1, 1.1.2, 1.1.3, 2.4.1
                              
                              
                                  
                              
                              
                                  
                              
                              
                                  
                              
                              
                                 2.4.3”
                              
                           
               
                     (2)
                  
                  
                     4. jaotist „Allsüsteemi iseloomustus” muudetakse järgmiselt:
                     
                                 a)
                              
                              
                                 punktist 4.2.1 jäetakse välja kolmas lõik;
                              
                           
                                 b)
                              
                              
                                 lisatakse punkt 4.2.4.3.5:
                                 „4.2.4.3.5.   
                                       Ratta veerepinna pidurite hõõrdeelement
                                    
                                 
                                 Ratta veerepinna pidurite (s.o piduriklots) hõõrdumisel veerepinnaga tekib pidurdusjõud.
                                 Ratta veerepinna pidurite kasutamise korral aitab hõõrdeelement usaldusväärselt saavutada vajalikku pidurdustõhusust.
                                 Vastavustõendamist on kirjeldatud käesoleva KTK punktis 6.1.2.5.”
                              
                           
               
                     (3)
                  
                  
                     5. jaotist „Koostalitluse komponendid” muudetakse järgmiselt:
                     
                                 a)
                              
                              
                                 punkt 5.2 asendatakse järgmisega:
                                 „5.2.   Uuenduslikud lahendused
                                 
                                 Artikli 10a kohaselt võivad uuenduslikud lahendused nõuda uusi kirjeldusi ja/või uusi hindamismeetodeid. Kõnealused kirjeldused ja hindamismeetodid töötatakse välja punktis 6.1.3 kirjeldatud protsessi abil, kui koostalitluse komponendi jaoks on ette nähtud uuenduslik lahendus.”;
                              
                           
                                 b)
                              
                              
                                 lisatakse punkt 5.3.4a:
                                 „5.3.4a.   Ratta veerepinna pidurite hõõrdeelement
                                 
                                 Ratta veerepinna pidurite hõõrdeelement projekteeritakse kasutusvaldkonna jaoks ja seda hinnatakse sellega seoses järgmiste näitajate alusel:
                                 
                                             —
                                          
                                          
                                             dünaamilise hõõrde tegurid ja nende tolerantsipiirid,
                                          
                                       
                                             —
                                          
                                          
                                             minimaalse staatilise hõõrde tegur,
                                          
                                       
                                             —
                                          
                                          
                                             elemendile avalduv maksimaalne lubatud pidurdusjõud,
                                          
                                       
                                             —
                                          
                                          
                                             sobivus teestruktuuril põhinevate rongituvastussüsteemide jaoks,
                                          
                                       
                                             —
                                          
                                          
                                             sobivus raskete keskkonnatingimuste korral.
                                          
                                       Ratta veerepinna pidurite hõõrdeelement peab vastama punkti 4.2.4.3.5 nõuetele. Kõnealuseid nõudeid hinnatakse koostalitluse komponendi tasandil.”
                              
                           
               
                     (4)
                  
                  
                     6. jaotist „Vastavushindamine ja EÜ vastavustõendamine” muudetakse järgmiselt:
                     
                                 a)
                              
                              
                                 tabelisse 8 lisatakse rea „Moodul CH1” alla järgmine rida:
                                 
                                             „Moodul CV
                                          
                                          
                                             Tüübivalideerimine ekspluatatsioonikogemuse alusel (kasutuskõlblikkus)”
                                          
                                       
                           
                                 b)
                              
                              
                                 tabelit 9 muudetakse järgmiselt:
                                 
                                    „Tabel 9
                                 
                                 
                                    Koostalitluse komponentide suhtes kohaldatavad moodulid
                                 
                                 
                                             Punkt
                                          
                                          
                                             Komponent
                                          
                                          
                                             Moodulid
                                          
                                       
                                             CA1 või CA2
                                          
                                          
                                             CB + CD
                                          
                                          
                                             CB + CF
                                          
                                          
                                             CH
                                          
                                          
                                             CH1
                                          
                                          
                                             CV
                                          
                                       
                                             4.2.3.6.1
                                          
                                          
                                             Käiguosa
                                          
                                          
                                              
                                          
                                          
                                             X
                                          
                                          
                                             X
                                          
                                          
                                              
                                          
                                          
                                             X
                                          
                                          
                                              
                                          
                                       
                                             Käiguosa – kindlaksmääratud
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                                             4.2.3.6.2
                                          
                                          
                                             Rattapaar
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.3
                                          
                                          
                                             Ratas
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.3.6.4
                                          
                                          
                                             Telg
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                              
                                          
                                       
                                             4.2.4.3.5
                                          
                                          
                                             Ratta veerepinna pidurite hõõrdeelement
                                          
                                          
                                             X (*)
                                             
                                          
                                          
                                             X
                                          
                                          
                                             X
                                          
                                          
                                             X (*)
                                             
                                          
                                          
                                             X
                                          
                                          
                                             X (**)
                                             
                                          
                                       
                                             5.3.5
                                          
                                          
                                             Tagaosa signaaltuli
                                          
                                          
                                             X
                                          
                                          
                                              
                                          
                                          
                                              
                                          
                                          
                                             X
                                          
                                          
                                              
                                          
                                          
                                              
                                          
                                       
                           
                                 c)
                              
                              
                                 punkti 6.1.2.4 järele lisatakse punkt 6.1.2.5:
                                 „6.1.2.5.   Ratta veerepinna pidurite hõõrdeelement
                                 
                                 Ratta veerepinna pidurite hõõrdeelemendi vastavuse tõendamiseks tuleb kindlaks määrata järgmised hõõrdeelemendi näitajad kooskõlas Euroopa Raudteeagentuuri (ERA) tehnilise dokumendi ERA/TD/2013-02/INT versiooniga 2.0 (XX.XX.2014), mis on avaldatud ERA veebisaidil (http://www.era.europa.eu):
                                 
                                             —
                                          
                                          
                                             dünaamilise hõõrdumise tõhusus (4. peatükk);
                                          
                                       
                                             —
                                          
                                          
                                             staatilise hõõrdumise tõhusus (5. peatükk);
                                          
                                       
                                             —
                                          
                                          
                                             mehaanilised näitajad, sh nihke- ja paindetugevuskatsega määratud omadused (6. peatükk).
                                          
                                       Järgmiste asjaoludega sobivust tuleb tõendada kooskõlas ERA tehnilise dokumendi ERA/TD/2013-02/INT versiooni 2.0 ((XX.XX.2014), mis on avaldatud ERA veebisaidil (http://www.era.europa.eu)) 7. ja 8. peatükiga, kui hõõrdeelement on ette nähtud:
                                 
                                             —
                                          
                                          
                                             teestruktuuril põhinevate rongituvastussüsteemide jaoks ja/või
                                          
                                       
                                             —
                                          
                                          
                                             rasketes keskkonnatingimustes.
                                          
                                       Kui tootjal ei ole (tema enda hinnangu kohaselt) piisavalt ekspluatatsioonikogemusi seoses kavandatava konstruktsiooniga, peab tüübivalideerimine ekspluatatsioonikogemuste alusel (moodul CV) olema kasutuskõlblikkuse hindamise üks osa. Enne sõidukatsetuste alustamist tuleb sobiva mooduli (CB või CH1) abil kindlaks teha koostalitluse komponendi konstruktsiooni vastavus nõuetele.
                                 Sõidukatsetused tehakse tootja taotluse alusel ja tootja peab sõlmima raudteeveo-ettevõtjaga kokkuleppe raudteeveo-ettevõtja osalemiseks sellises hindamises.
                                 Selliste hõõrdeelementide sobivust teestruktuuril põhinevate rongituvastussüsteemide jaoks, mida kavatsetakse kasutada ERA tehnilise dokumendi ERA/TD/2013-02/INT versiooni 2.0 ((XX.XX.2014), mis on avaldatud ERA veebisaidil (http://www.era.europa.eu)) 7. peatükiga ettenähtust laiemalt, võib tõendada punktis 6.1.3 uuenduslike lahenduste kohta kehtestatud menetlusega.
                                 Selliste hõõrdeelementide sobivust dünamomeetriliselt katsetatud keskkonnatingimuste jaoks, mida kavatsetakse kasutada ERA tehnilise dokumendi ERA/TD/2013-02/INT versiooni 2.0 ((XX.XX.2014), mis on avaldatud ERA veebisaidil (http://www.era.europa.eu)) punktiga 8.2.1 ettenähtust laiemalt, võib tõendada punktis 6.1.3 uuenduslike lahenduste kohta kehtestatud menetlusega.”;
                              
                           
                                 d)
                              
                              
                                 punkt 6.1.3 asendatakse järgmisega:
                                 „6.1.3.   Uuenduslikud lahendused
                                 
                                 Kui koostalitluse komponendiks kavandatakse artiklis 10a viidatud uuenduslikku lahendust, peab selle tootja või tema volitatud esindaja, kes on asutatud Euroopa Liidus, kohaldama artiklis 10a kirjeldatud menetlust.”;
                              
                           
                                 e)
                              
                              
                                 punkti 6.2.2.3 kolmas lõik asendatakse järgmisega:
                                 „Kui standardi EN 14363:2005 punktis 5.4.4.4 kirjeldatud katseid kahel erineva kaldega rööbasteel ei ole võimalik teha, võib katsed teha ainult ühe rööbastee kaldega, tingimusel et need hõlmavad kokkupuutetingimuste vahemikku, mis on esitatud ERA 11. veebruari 2013. aasta tehnilise dokumendi ERA/TD/2013/01/INT versiooni 1.0 (avaldatud ERA veebisaidil (http://www.era.europa.eu) punktis 1.1.”;
                              
                           
                                 f)
                              
                              
                                 punkt 6.2.3 asendatakse järgmisega:
                                 „6.2.3.   Uuenduslikud lahendused
                                 
                                 Kui allsüsteemi „veerem – kaubavagunid” jaoks kavandatakse artiklis 10a viidatud uuenduslikku lahendust, peab taotleja kohaldama artiklis 10a kirjeldatud menetlust.”
                              
                           
               
                     (5)
                  
                  
                     7. peatüki „Rakendamine” punkti 7.1.2 alapunkti j teine lause jäetakse välja.
                  
               
                     (6)
                  
                  
                     A liite tabeli A.1 viimane rida jäetakse välja.
                  
               
                     (7)
                  
                  
                     C liidet muudetakse järgmiselt:
                     
                                 a)
                              
                              
                                 punkti 9 taane l asendatakse järgmisega:
                                 
                                             „l)
                                          
                                          
                                             Kui pidurisüsteemil peab koostalitluse komponendina olema ratta veerepinda mõjutav hõõrdeelement, peab see koostalitluse komponent vastama lisaks punkti 6.1.2.5 nõuetele ka dokumendile UIC 541–4:2010. Sel juhul peab ratta veerepinna pidurite hõõrdeelemendi tootja või tema volitatud esindaja, kes on asutatud Euroopa Liidus, saama Rahvusvaheliselt Raudteeliidult sellekohase loa.”;
                                          
                                       
                           
                                 b)
                              
                              
                                 punkti 14 teine lõik asendatakse järgmisega:
                                 „Ratta veerepinna pidurisüsteemide kasutamise korral on see tingimus täidetud, kui ratta veerepinna piduri hõõrdeelement kui koostalitluse komponent vastab lisaks punkti 6.1.2.5 nõuetele ka dokumendile UIC 541–4:2010 ning kui ratast:
                                 
                                             —
                                          
                                          
                                             on hinnatud kooskõlas punktiga 6.1.2.3 ja
                                          
                                       
                                             —
                                          
                                          
                                             see vastab C liite punkti 15 tingimustele.”
                                          
                                       
                           
               
                     (8)
                  
                  
                     D liidet muudetakse järgmiselt:
                     
                                 a)
                              
                              
                                 Rea „Seisupidur – 4.2.4.3.2.2” järele lisatakse veergu „Hinnatavad omadused” uus rida järgmiste andmetega:
                                 
                                             „Ratta veerepinna pidurite hõõrdeelement
                                          
                                          
                                             4.2.4.3.5
                                          
                                          
                                             —
                                          
                                          
                                             —
                                          
                                       
                                             6.1.2.5
                                          
                                          
                                             ERA [kuupäev] tehniline dokument ERA/TD/2013-02/INT, versioon 2.0 (XX.XX.2014)
                                          
                                          
                                             Kõik”
                                          
                                       
                           
                                 b)
                              
                              
                                 veerus „Viited kohustuslikule standardile” asendatakse rida „EN 15551:2009+A1:2010” järgmisega:
                                 
                                              
                                          
                                          
                                              
                                          
                                          
                                             „EN 15551:2009+A1:2010
                                          
                                          
                                             6.2, 6.2.3.1”
                                          
                                       
                           
                                 c)
                              
                              
                                 veerus „Viited kohustuslikule standardile” lisatakse rea „UIC 542:2010” alla järgmine rida:
                                 
                                              
                                          
                                          
                                              
                                          
                                          
                                             „UIC 541–4:2010
                                          
                                          
                                             Kõik”
                                          
                                       
                           
               
                     (9)
                  
                  
                     E liite punkti 1 esimene lõik asendatakse järgmisega:
                     „Tagalampide värv on kooskõlas standardi EN 15153-1:2013 punktiga 5.5.3.”
                  
               
                     (10)
                  
                  
                     F liites lisatakse veerus „Veeremi allsüsteemi element” rea „Rataste lohisemise vältimise süsteem” järele järgmine rida:
                     
                                 „Ratta veerepinna pidurite hõõrdeelement
                              
                              
                                 4.2.4.3.5
                              
                              
                                 X
                              
                              
                                 X
                              
                              
                                 X
                              
                              
                                 6.1.2.5”
                              
                           
               
            (*)  Mooduleid CA1, CA2 või CH võib kasutada ainult nende toodete puhul, mis on turule viidud ja seega välja töötatud enne käesoleva KTK jõustumist, kui tootja tõendab teavitatud asutusele, et projekti ülevaatus ja tüübihindamine viidi eelnevaks rakendamiseks ellu võrreldavates tingimustes ning et need on kooskõlas käesoleva KTK nõuetega; kõnealune tõendamine dokumenteeritakse ning seda peetakse samal tasemel tõendusmaterjaliks kui moodul CB või projektihindamine kooskõlas mooduliga CH1.
         
            (**)  Moodulit CV tuleb kasutada juhul, kui ratta veerepinna pidurite hõõrdeelemendi tootjal ei ole seoses kavandatava konstruktsiooniga (tema enda hinnangul) piisavalt ekspluatatsioonikogemusi.”;